Budi Karya Sumadi

Budi Karya Sumadi (lahèr 18 Dèsèmber 1956) panèka Menteri Perhubungan Republik Indonesia è Kabinèt Indonesia Maju (2019 - 2024) sabelluna salèrana ajabat jabadhân sè padâ dâlem Kabinèt Kerja sejjhâk 27 Juli 2016 aghentè'è Ignasius Jonan. Salèrana èkennal mènangka sala sèttong menteri sè palèng semma' sareng Prèsidèn Joko Widodo, polana lako dhâddhi pèlèyanna sejjhâk Prèsidèn Jokowi ghi' ajabat dhâddhi Gubernur DKI Jakarta. Mènangka Menteri Perhubungan, Budi Karya ènilai cokop suksès dâlem ngurussi mudik tellasân È taon 2018 bân taon 2019.http://www.jurnas.com/artikel/56186/Dinilai-Berhasil-Informasikan-Mudik-Lebaran-Kemenhub-Diganjar-Penghargaan-Oleh-KSP/

Budi Karya Sumadi èkennal mènangka profèsional sè atanang cellep dâlem mimpin sèttong perusahaan. Kontribusina molaè bhâghus sejjhâk mimpin Bhâdhân Usaha Andi'na Daèrah (BUMD) è èbhukottah, panèka PT Pembangunan Jaya Ancol bân PT Jakarta Propertindo (Jakpro). Polana suksèssa kasebbhut, salèrana èkaparcajâ mimpin Bhâdhân Usaha Andi'na Naghârâ (BUMN) panèka, PT Angkasa Pura II

 Pendidikan 

 SD Muhammadiyah 1 (1969)
 SMPN 1 Palèmbang (1972)
 SMA Xaverius 1 Palèmbang (1975)
 S-1 Jurusan Arsitèktur, Fakultas Tèknik UGM Lulus 1981

 Karir 
Lulusan Arsitèktur FT Univèrsitas Gajah Mada taon 1981 ka'dinto ajhâlâni pan-bârâmpan proyèk pamaddheghân kawasan è Jakarta. Dâri  biodatana Budi Karya, ampon sejjhâk taon 1982 alako è PT Pembangunan Jaya kantos taon 2004 lambâ'. Sala sèttong karyana panèka kawasan Bintaro Jaya sè bâdâ è Jakarta bân Kottah Tangerang Lao' sè samangkèn ampon akembhâng mènangka Kottah mandiri. Jabadhân palèng Tèngghi sè toman èjhâlâni panèka dhâddhi Dirèktur Otama PT Pembangunan Jaya Ancol Tbk sè mimpin pangembhângan Ancol.

Hasèl karya orèng lakè' sè lahèr è Palèmbang 18 Dèsèmber 1956 ka'dinto jhughân bânnya' saellana dhâddhi Dirèktur Otama PT Jakarta Propertindo taon 2004-2013. Pan-bârâmpan megaproyèk è èbhukottah suksès èpamarè, akadhi, rèvitalisasi taman kottah Wâduk Pluit bân Wâduk Ria-Rio tor mamarè roma soson sederhana nyèwa è Marunda.Budi Karya Gantikan Menteri Perhubungan Jonan, Ini Profilnya Tempo

È bâkto Jokowi èlanti' dhâddhi Prèsidèn taon 2014, nyama Budi Karya sempet nyebbar bân èbhut-sebbhut mènangka Calon Menteri Perumahan Ra'yat/Menteri Kalakowan Umum polana èsebbhut suksès dâlem madhâddhi proyèk-proyèk Jokowi è èbhukottah."Budi Karya Sumadi dari Calon Menteri jadi Dirut Angkasa Pura II"

Bâkto mimpin Angkasa Pura II, proyèk sè kasohor panèka pamaddheghân Terminal 3 Ultimate Bandara Internasional Soekarno-Hatta, Tangerang Banten sè akhèrra èpamarè bân èresmiyaghi bâkto salèrana ampon ajabat dhâddhi Menteri Perhubungan.

 Mas'alah Kasèhadhân 
Tangghâl 14 Maret 2020, Budi Karya Sumadi èdiagnosis èperrè panyakèt Covid-19 mènangka pasien No. 76.Prasetia, Andhika. "Menhub Budi Karya Pasien Positif Corona Kasus 76". detiknews. Èaksès tangghâl 2020-03-15. Sabelluna è tangghâl 10 Maret 2020, Sumadi èdiagnosis sakè' demmam tifoid saellana èntar ka Wakatobi, Tana Toraja, Luwuk, Makassar, Parèparè, Kertajati, bân Indramayu, jhughân marèksa Bandara Internasional Kertajati Jhâbâ Bârâ' tangghâl 1 Maret dâlem kagiadhân èvakuasi awak kapal Diamond Princess sè è pamolè. Sala sèttong sè nompa' kapal kasebbhut ènyata'aghi positif Covid-19 tangghâl 8 Maret 2020.Prasetia, Andhika. "Menhub Jatuh Sakit, Jubir: Kena Gejala Tifus". detiknews. Èaksès tangghâl 2020-03-15. jabadhânna pas èghentè ka Luhut Binsar Panjaitan mènangka Menhub ad interim.Liputan6.com (2020-03-30). "Staf Khusus: Menhub Budi Karya Semakin Membaik dari Corona Covid-19". liputan6.com. Èaksès tangghâl 2020-04-02.Network, Ayo Media (2020-03-15). "Budi Positif Covid-19, Posisi Menhub Digantikan Luhut". AyoBandung.com. Èaksès tangghâl 2020-04-02.

 Sombher-sombher